**SLOVENŠČINA 2. TEDEN**

**PONEDELJEK, 23. 3. 2020**

Dragi učenci,

Danes imamo na urniku dve uri slovenščine, tako da boste za danes dobili dve zadolžitvi.

1. PONOVIMO ZAPIS S PISANIMI ČRKAMI, PREPIS IZ TISKANIH ČRK V PISANE ČRKE.

Spomnimo se, katere pisane črke (velike in male) smo že spoznali:

i, u, n, m, a, o, c, č, e, r, v, z, ž, s, š

Najprej zapis vsake črke vadiš s prstkom na listu papirja ali na mizi. Nato pisane črke s prstkom napišeš še mamici ali očku na hrbet, lahko iz pisanih črk sestaviš besedo, mamica ali očka pa mora ugotoviti, kaj si ji/mu napisal/-a.

Nato odpreš zvezek z vmesno črto, napišeš naslov VAJA in današnji datum.

V zvezek s pisanimi črkami zapišeš naslednje povedi (pri tem paziš na uporabo velike začetnice):

Mama Simona ima novo vazo.

Vaza je na mizi.

V vazi ni rož.

Sin Cene ne mara rož.

Oče reže sir.

Sara ima zelo rada sir.

2. VAJE ZA UPORABO VELIKE ZAČETNICE

V spletnem brskalniku v iskalnik vpišeš: interaktivne-vaje.si

Poiščeš predmet SLOVENŠČINA 1. – 5. razred

V okencu PRAVOPIS klikneš na povezavo VELIKA ZAČETNICA

Rešuješ naloge v 1. okencu: KJE MANJKA VELIKA ZAČETNICA? (LAŽJE NALOGE)





